Diari Oficial de la Generalitat Valenciana


Sumari del DOGV 4310, del 08-08-2002 (2002/8522)

RESOLUCIÓ de 29 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord de pròrroga i actualització del Conveni d'assistència sanitària derivada d'accidents de trànsit per a 2002 i 2003 en l'àmbit de la sanitat pública de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4310

Data del DOGV
:   08-08-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/8522


Data del document
:   29-07-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * accident de transport
    * assegurança d'accidents
    * cooperació administrativa
    * terapèutica

RESOLUCIÓ de 29 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord de pròrroga i actualització del Conveni d'assistència sanitària derivada d'accidents de trànsit per a 2002 i 2003 en l'àmbit de la sanitat pública de la Generalitat Valenciana. [2002/8522]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana, el Consorci de Compensació d'Assegurances i la Unión Española de Entidades Aseguradoras y Reaseguradoras, UNESPA, el 5 de juny de 2002, un Acord de pròrroga i actualització del Conveni d'assistència sanitària derivada d'accidents de trànsit per a 2002 i 2003 en l'àmbit de la sanitat pública de la Generalitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0500/2002, i que figura com a annex d'aquesta resolució.
  
València, 29 de juliol de 2002.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Acord de pròrroga i actualització del Conveni d'assistència sanitària derivada d'accidents de trànsit per a 2002 i 2003 en l'àmbit de la sanitat pública de la Generalitat Valenciana
  
València, 5 de juny de 2002.
  
Reunits
  
El senyor Serafín castellano Gómez, com a conseller de Sanitat de la Generalitat Valenciana, d'acord amb el que disposen els articles 35 i 21.f de la Llei 5/1983, de 30 de desembre, de Govern Valencià, modificada per la Llei 6/1995, de 3 d'abril, de la Generalitat Valenciana i per la Llei 1/2002, de 26 de febrer, de la Generalitat Valenciana, especialment facultat per a la signatura del present acord de pròrroga per l'Acord del Consell de la Generalitat Valenciana de data 4 de juny de 2002.
  
El senyor Alejandro Izuzquiza Ibañez de Aldecoa, en representació del Consorci de Compensació d'Assegurances, com a director d'operacions d'esta entitat, les facultats del qual té atribuïdes segons l'escriptura de revocació i atorgament de poders núm. 287 davant del notari de Madrid senyor Luis Núñez Boluda.
  
El senyor Evaristo del Rio Castromil, en representació de la Unió Espanyola d'Entitats Asseguradores i Reasseguradores, Unespa, com a director gerent, d'acord amb el que disposa l'article 26 dels Estatuts d'Unespa.
  
Manifesten
  
1r. Amb data 1 de gener de 1999 es va signar un conveni entre el Consorci de Compensació d'Assegurances, la Generalitat Valenciana i Unespa pel qual es regulava l'assistència sanitària derivada d'accidents de trànsit en l'àmbit de la sanitat pública.
  
2n. El conveni esmentat va quedar prorrogat per als exercicis 2000 i 2001, mitjançant unes addendes signades per les parts amb dates 3 de maig de 2000 i 13 de juny de 2001, respectivament.
  
3r. El conveni esmentat ha quedat prorrogat per a l'exercici 2002 en no haver sigut denunciat per les parts, i en aplicació del que disposa l'estipulació vintena de l'apartat VI, sobre vigència i revisions, s'adopta l'acord oportú d'actualització dels mòduls que s'hi establixen.
  
4t. Respecte a l'exercici 2003, les parts decidixen prorrogar expressament el conveni, i també actualitzar els mòduls, per la qual cosa adopten els acords següents.
  
Acords
  
Primer
  
Actualitzar, per a l'exercici 2002, l'import dels mòduls fixos que es recullen en els punts A i B de l'estipulació cinquena, aplicant als vigents en l'exercici 2001 l'IPC per al període gener - desembre de 2001 i arredonint l'import que resulta a la unitat d'euro més pròxima.
  
Per a això, queda fixat l'import del mòdul general del punt A en la quantitat de 772 euros, i el mòdul reduït de l'apartat B en la quantitat de 259 euros.
  
L'actualització esmentada serà aplicable a partir de l'01.02.2002 i fins el 31.12.2002.
  
Segon
  
Per a l'exercici 2003, les parts acorden prorrogar expressament la vigència del conveni, i també actualitzar l'import dels mòduls aplicables mitjançant la fórmula que resulte d'actualitzar els vigents en l'exercici 2002 amb l'IPC per al període gener - desembre de 2002, incrementat en un 0'75%, i aplicant al resultat l'arredoniment a la unitat d'euro més pròxima.
  
L'import exacte que resulte serà, en el seu moment, comunicat, que s'aplicarà durant el període comprés entre l'01.01.2003 i el 31.12.2003.
  
I perquè conste, les parts signen el present acord, en quíntuple exemplar i a un sol efecte, al lloc dalt indicat.
  
Conselleria de Sanitat: Serafín Castellano Gómez.
  
Consorci de Compensació d'Assegurances: Alejandro Izuzquiza Ibañez de Aldecoa